న్యూఢిల్లీ: టీమిండియా స్టార్ స్పిన్నర్ రవిచంద్రన్ అశ్విన్, ఆల్ రౌండర్ రవీంద్ర జడేజాలకు ఇక వన్డే క్రికెట్లో చోటు లేనట్టేనా? ద్వారాలు మూసుకుపోయినట్టేనా? తాజా పరిణామాలు చూస్తుంటే అవుననే అనిపిస్తోంది. వచ్చే ఏడాది జనవరిలో దక్షిణాఫ్రికా పర్యటనకు వెళ్లనున్న భారత జట్టు సఫారీలతో మూడు టెస్టులు, ఆరు వన్డేలు, మూడు టీ20లు ఆడనుంది. దక్షిణాఫ్రికాతో తలపడే వన్డే జట్టును శనివారం సెలక్టర్లు ప్రకటించారు. అయితే ఎన్నో ఆశాలు పెట్టుకున్న రవిచంద్రన్ అశ్విన్, జడేజాలకు సెలక్టర్లు మరోమారు మొండిచేయి చూపారు. విశ్రాంతి పేరుతో వారిని వరుసగా పక్కన పెడుతుండడంతో పరిమిత ఓవర్ల క్రికెట్ నుంచి ఇక వారిని తప్పించినట్టేనని క్రీడా పండితులు చెబుతున్నారు.అశ్విన్ ఈ ఏడాది జూన్లో, జడేజా జూలైలో చివరిసారి వన్డే మ్యాచ్ ఆడారు. ఆ తర్వాత దాదాపు ఐదు నెలలుగా జట్టుకు దూరమయ్యారు. ఈలోపు శ్రీలంక, ఆస్ట్రేలియా, న్యూజిలాండ్తో సిరీస్లు జరిగాయి. ఇప్పుడు మళ్లీ శ్రీలంకతో సిరీస్ జరుగుతోంది. అయినప్పటికీ వారిని సెలక్టర్లు పక్కనపెట్టారు. ఇక వారు ఆడిన చివరి టీ20 మ్యాచ్ కూడా విండీస్ పర్యటనలోనే. అశ్విన్, జడేజాలను పక్కనపెట్టిన సెలక్టర్లు వారి స్థానంలో కుల్దీప్ యాదవ్, యుజ్వేంద్ర చాహల్, అక్సర్ పటేల్కు స్థానం కల్పించారు. అందివచ్చిన అవకాశాన్ని వీరు సద్వినియోగం చేసుకుని జట్టులో తమ స్థానాన్ని సుస్థిరం చేసుకున్నారు. ఫలితంగా అశ్విన్, జడేజా పునరాగమనాన్ని ప్రశ్నార్థకం చేశారు. టీమిండియా సారథి కోహ్లీ, వైస్ కెప్టెన్ రోహిత్ శర్మలు కుల్దీప్ యాదవ్, చాహల్పై ప్రశంసల వర్షం కురిపిస్తున్నారు. వారిద్దరూ బాగా ఆడుతున్నారని, చక్కని ప్రతిభ కనబరుస్తున్నారని కితాబిచ్చాడు. తాజాగా శ్రీలంకతో జరిగిన రెండో టీ20లో భారత విజయంలో కుల్దీప్, చాహల్లు కీలకపాత్ర పోషించారని రోహిత్ శర్మ కొనియాడాడు. దక్షిణాఫ్రికాకు వన్డే జట్టును ప్రకటించిన అనంతరం సెలక్టర్స్ కమిటీ చైర్మన్ ఎమ్మెస్కే ప్రసాద్ మాట్లాడుతూ.. అశ్విన్, జడేజాలను ఎంపిక చేయకపోవడం వెనక వేరే కారణమేదీ లేదని, వారింకా రేసులో ఉన్నారని పేర్కొన్నాడు. కుల్దీప్ యాదవ్ గత 14 వన్డేల్లో 22 వికెట్లు తీసుకుని సత్తా చాటగా, టీ20ల్లో 17 మ్యాచుల్లో 27 వికెట్లు పడగొట్టి ఈ కేలండర్ ఇయర్లో అత్యధిక వికెట్లు పడగొట్టిన బౌలర్గా రికార్డులకెక్కాడు. ఈ గణాంకాల కారణంగానే సెలక్టర్లు వీరిద్దరికీ పెద్ద పీట వేస్తున్నారు. రవిచంద్రన్ అశ్విన్, జడేజాలకు వన్డేల్లో ద్వారాలు మూసుకుపోయాయా? అన్న ప్రశ్నకు ఎమ్మెస్కే ప్రసాద్ సమాధానం దాటవేశాడు.
newdhilly: teamindia star spinner ravichandran ashwin, al rounder ravindra jadejaalaku ika vande cricketlo chotu lenattena? dwaaraalu moosukupoyinattena? taja parinaamaalu chustunte avunane anipistondi. vache edaadi janavarilo dakshinaafrikaa paryatanaku vellanunna bhaarata jattu safaareelato moodu testulu, aaru vandelu, moodu t20lu aadanundi. dakshinaafrikaato talapade vande jattunu sanivaaram selaktarlu prakatinchaaru. ayithe enno aasaalu pettukunna ravichandran ashwin, jadejaalaku selaktarlu maromaru mondicheyi chuupaaru. vishraanti paerutho vaarini varusagaa pakkana pedutundadamto parimita ovarla cricket nunchi ika vaarini tappinchinattenani creeda panditulu chebutunnaru.ashwin ee edaadi joonlo, jadeja juulailoo chivarisaari vande match aadaaru. aa tarvaata daadaapu aidu nelalugaa jattuku dooramayyaaru. eelopu srilanka, australia, neujilaandto siriislu jarigai. ippudu malli srilankatho siries jarugutondi. ayinappatiki vaarini selaktarlu pakkanapettaaru. ika vaaru aadina chivari t20 match kuudaa vindies paryatanalone. ashwin, jadejaalanu pakkanapettina selaktarlu vaari sthaanamlo kuldip yadav, yujwendra chahal, aksar patelku sthaanam kalpinchaaru. andivacchina avakaasaanni veeru sadviniyogam chesukuni jattulo tama sthaanaanni susthiram chesukunnaru. phalitamgaa ashwin, jadeja punaraagamanaanni prasnaarthakam chesaru. teamindia saarathi kohli, vais kepten rohit sarmalu kuldip yadav, chahalpai prasamsala varsham kuripistunnaru. vaariddaruu baga aadutunnaarani, chakkani pratibha kanabarustunnarani kitaabichaadu. taajaagaa srilankatho jarigina rendo t20loo bhaarata vijayamlo kuldip, chahallu keelakapatra pooshinchaarani rohit sharma koniyadadu. dakshinaafrikaaku vande jattunu prakatinchina anantaram selakters commity chairman emmeske prasad maatlaadutuu.. ashwin, jadejaalanu empika cheyakapovadam venaka vere kaaranamedii ledani, varinka resulo unnaarani perkonnadu. kuldip yadav gatha 14 vandello 22 viketlu teesukuni satta chaatagaa, t20llo 17 mathullo 27 viketlu padagotti ee calander iyarlo atyadhika viketlu padagottina boularga recordulakekkadu. ee ganankala kaaranamgaane selaktarlu veeriddarikee pedda peeta vestunnaru. ravichandran ashwin, jadejaalaku vandello dwaaraalu musukupoyaya? anna prasnaku emmeske prasad samadhanam daatavesaadu.